open-index/open-wikipedia-markdown huggingface dataset:
ATSC

**ATSC** () – standartų rinkinys skaitmeninei televizijai, perduodamai antžeminiu, kabeliniu arba palydoviniu tinklu. ATSC standartus ankstyvajame XX a. 10-ajame dešimtmetyje sukūrė elektronikos ir telekomunikacijų kompanijų konsorciumas „Grand Alliance“.

Standartai apima reikalavimus ATSC aukštos raiškos skaitmeninei televizijai (HDTV), EDTV ir prastesnės kokybės standartinei skaitmeninei televizijai (SDTV).

## Standartai
ATSC standartai buvo sukurti su siekiu pakeisti amerikietiškąją NTSC televizijos sistemą. ATSC standarto raiškioji televizija (HDTV) geba retransliuoti 16:9 vaizdo santykio ir 1920 × 1080 pikselių rezoliucijos vaizdą, t. y. beveik šešiais kartais didesnę rezoliuciją nei senesnis NTSC standartas (640 × 480/720 × 486). Tačiau šis standartas ir taip palaiko didesnį kiekį vaizdo rezoliucijų. Šeši SDTV kanalai arba vienas HDTV ir keturi SDTV kanalai gali būti transliuojami 6 MHz dažnių juostos pločio kanalu.

ATSC yra Šiaurės Amerikos ekvivalentas DVB-T standartui.

### Moduliacijos metodai
ATSC standartas naudoja šiuos profilius:
* *8-VSB*: 19,39 Mbit/s (antžeminis) 6 MHz dažnių juostos plotis.
* *16-VSB*: ? Mbit/s (kabelinis) 6 MHz dažnių juostos plotis.

### Atnaujinimo dažniai
Priklausomai nuo kokybės kadrų dažnis kinta nuo 24 kadrų (SDTV) iki 60 kadrų per sekundę (HDTV).

### Vaizdo formatai

ATSC standartas palaiko šiuos vaizdo formatus:

**[[SDTV]]**
* 480i60, 480p30 (NTSC)
**[[EDTV]]**
* 480p60

**[[HDTV]]**
* 720i60
* 720p24, 720p30, 720p60
* 1080p24, 1080p30
* 1080i60

## Nuorodos
* ATSC oficialus tinklalapis
16:9

**16:9** (arba **1,78:1**) – vaizdo kraštinių santykis, atitinkantis 16 pločio vienetų ir 9 aukščio vienetus. Tai plačiausiai paplitęs kraštinių santykis šiandieną parduodamuose televizoriuose ir kompiuterių monitoriuose. Tai taip pat yra HDTV, Full HD ir ne HD skaitmeninės televizijos bei analoginės plačiaekranės televizijos tarptautinis standartinis vaizdo formatas.

## Įprastos rezoliucijos
Įprastos 16:9 santykio rezoliucijos yra išvardytos toliau pateiktoje lentelėje:

## Išnašos
Vaidotas Ramoška

**Vaidotas Ramoška** (1980 m. vasario 4 d. Želvoje, Lietuvos TSR) – skulptorius.

## Biografija

Gimė 1980 m. vasario 4 d. Želvoje. Baigė Želvos vidurinę mokyklą, Ukmergės vaikų dailės mokyklą, Vilniaus dailės akademiją, kur studijavo skulptūrą. Menininkas rengia personalines ir dalyvauja grupinėse parodose, kuria herbus, medalius, dalyvauja konkursuose, akcijose bei projektuose. V. Ramoška yra Rytų Lietuvos rašytojų sąjungos ir Ukmergės kino ir foto klubo narys, yra išleidęs poezijos rinkinėlį “Vienas ant plento”.

Išgarsėjo originaliomis meninėmis instaliacijomis, skulptūromis, akcijomis. Vienas pirmųjų projektų buvo „Nepagrįsta neapykanta", kurios simbolis „Žydras ožys" buvo suniokotas miesto vandalų. Paskui sekė kilnojamieji balti angelai, mokinukų skulptūrėlės judriose ir avaringumu pasižyminčiose Vilniaus vietose, kurios perspėja vairuotojus elgtis atidžiau, Senamiesčio vaizdas iš obuolių prekybos ir laisvalaikio komplekse „Panorama“ ir kitos.

Skulptorių ypač išgarsino nuo 2004 m. kuriamos baltų angelų skulptūros, įsikūrusios daugelyje sostinės vietų (Europos, Katedros aikštėse, prie Rotušės, Vilniaus g.) ir tapusios savotišku Vilniaus simboliu. Angelams kurti menininkas naudoja plieną, metalo armatūrą, putų polistireną, dervą, automobilių glaistą ir akrilinius dažus. Kelios angelų skulptūros padovanotos Europos sostinėms ir kitiems miestams. 2008 m. „už Vilniaus angelus“ Vaidotas Ramoška apdovanotas Šv. Kristoforo statulėle.

## Nuorodos

* Vaidotas Ramoška: „Tikrasis angelas yra mano žmona“
* V.Ramoška: angelų kūrėjas, dovanojantis šypseną 

## Šaltiniai
DVB

**DVB** (**Digital Video Broadcasting**) – tarptautiniu mastu pripažintas atviras standartizuotas būdas skaitmeninio turinio (skaitmeninės televizijos, radijo, erdvinio garso, interaktyvių paslaugų, tokių kaip MHP, EPG ir teleteksto bei kt.) transliavimui, naudojant skaitmenines technologijas. DVB standartų plėtojimu užsiima DVB Project, tarptautinės pramonės konsorciumas, susidedantis iš daugiau kaip 270 narių, o standartą platina Europos telekomunikacijų standartizacijos instituto (ETSI) Jungtinis techninis komitetas (JTC), Europos elektrotechnikos standartizacijos komitetas (CENELEC) ir Europos transliuotojų sąjunga (EBU).

Dėl galimybės suspausti duomenų srautą (daugiausia MPEG-2 ir H.264 HDTV) skaitmeniniais signalais galima transliuoti daugiau TV kanalų vieno dažnio diapazone nei analoginiais signalais. Lengva keisti turinio kokybę; kuo daugiau duomenys suspaudžiama, tuo daugiau TV kanalų galima retransliuoti vienu metu per vieną siųstuvą (palydovą), bet dėl to, savo ruožtu, suprastėja kokybė ir išauga skaičiavimų pastangos.

Taip pat dėl to tokios paslaugos kaip abonentinė mokama televizija ar pay-per-view ir video-on-demand per koduotus signalus iš siųstuvo yra daug pigesnės ir prieinamesnės.

## Transliavimo būdai
Egzistuoja keletas skirtingų techninių DVB transliavimo būdų, kurie daugiausia priklauso nuo optimalaus pasirinkimo, dažnių diapazono ir perdavimo moduliacijos metodo bei skiriasi klaidų korekcija:

* DVB-S – transliacijos tiesiogiai iš palydovų
* DVB-S2 – DVB-S pakeisiantis standartas
* DVB-C – transliacijos kabeliniais tinklais
* DVB-C2 – DVB-C pakeisiantis standartas
* DVB-T – transliacijos antžeminiais tinklais VHF ir UHF diapazonais
* DVB-T2 – DVB-T pakeisiantis standartas
* DVB-H – asinchroninės transliacijos į mobiliuosius įrenginius, taip pat antžeminiu būdu
* DVB-IPI – transliacijos IP pagrįstais tinklais, įskaitant internetą (Internet Protocol Infrastructure)
* DVB-RC(S/C/T) – grąžinimo kanalas duomenų paslaugų transliavimui, pvz., plačiajuostis internetas
* DVB-SI – paslaugų informacijos perdavimui
* DVB-SH – palydoviniam transliavimui į mobiliuosius įrenginius

## Nuorodos
* DVB Project
Paspirtukas

**Paspirtukas** – žmogaus jėga varoma sausumos transporto priemonė. Paspirtuko konstrukciją sudaro siaura platforma su dviem ratukais ir ilgo koto vairas su dviem rankenom. Pirmieji paspirtukai būdavo rankų darbo ir tiksli jų atsiradimo data nėra aiški. XX a. 9 dešimtmetyje dalis BMX gamintojų pradėjo į rinką leisti spiriamus BMX dviračių modelius, kurie savo konstrukcija priminė šiuolaikinius paspirtukus. 1994 m. Suomijoje pradėti gaminti paspirtdviračiai. Šiuolaikinio tipo paspirtukai, kurie buvo gaminami iš aliuminio, su riedučių ratukais ir galėjo būt sulankstomi atsirado 1996 m. Šveicarijoje. 1999 m. paspirtukai įžengė į Japonijos rinką iš kurios vėliau paplito ir po visą pasaulį. Šiuo metu patentuoti sulankstomi ir nesulankstomi dizainai, modeliai kuriami vaikams, su dideliais ratais suaugusiems ir tvirtesnės konstrukcijos modeliai triukams.

## Taip pat skaitykite

* Elektrinis paspirtukas
Vladimiras Groismanas

**Vladimiras Groismanas** (, Yiddish: וואָלאָדימיר באָריסאָוויטש גרויסמאַן‎ ) g. 1978 m. sausio 20 d. Vinicoje) – Ukrainos politikas, Ukrainos Aukščiausiosios Rados pirmininkas, 
Ukrainos ministras pirmininkas

## Biografija
Žydų kilmės ukrainos politikas 1994 m. baigė Vinicos 35-ąją vidurinę mokyklą, 2003 m. – teisės studijas Tarpregioninėje personalo vadybos akademijoje. 1994–2005 m. dirbo įvairiose komercinėse struktūrose, vadovavo tėvui priklausančiai įmonei.

## Vinicos miesto meras
2002 m. tapo jauniausiu Vinicos miesto tarybos deputatu. Nuo 2005 m. lapkričio mėn. – laikinasis, nuo 2006 m. kovo mėn. – Vinicos miesto tarybos pirmininkas.

2010 m. spalio mėn. vykusiuose rinkimuose gavęs virš 77 % balsų, vėl išrinktas Vinicos meru. Dirbdamas šiose pareigose V.Groismanas ėmėsi energingai pertvarkyti daugelį miesto gyvenimo sričių – gatves, jų apšvietimą, kanalizacijos ir transporto sistemą, 2008 m. pradėjo veikti administracines paslaugas teikianti „Skaidraus ofiso“ sistema, minimalizuojanti gyventojų kontaktus su valdininkais ir leidžianti greičiau aptarnauti klientus (dokumentui gauti dabar užtenka 30 minučių).

2007–2013 m. V.Groismano iniciatyva į Vinicą pavyko pritraukti 736 mln. grivnų išorės investicijų. Žurnalo „Fokus“ 2013 m. reitinge Vinica tapo patogiausiu gyvenimui miestu Ukrainoje.

## Ministro pirmininko pavaduotojas
Po Maidano revoliucijos 2014 m. vasario mėn. V.Groismanas tapo premjero A.Jaceniuko pavaduotoju bei regionų plėtros, statybos ir komunalinio ūkio ministru. Dirbdamas šiose pareigose pradėjo valdymo decentralizacijos bei vietos savivaldos reformą, vadodavo energetikos antikriziniam štabui, kuravo Tarpžinybinio pabėgėlių reikalų štabo veiklą, buvo atsakingas už Donbaso atstatymą bei darbą su tarptautiniais donorais.

Po Malaizijos oro linijų lėktuvo katastrofos vadovavo valstybinei komisijai, tyrusiai avarijos priežastis.

## Ukrainos Aukščiausiosios Rados pirmininkas
2014 m. spalio 26 d. vykusiuose parlamento rinkimuose dalyvavo su Petro Porošenkos bloku. 2014 m. lapkričio 27 d. išrinktas VIII šaukimo Ukrainos Aukščiausiosios Rados pirmininku.

## Nuorodos
* Ukrainos Aukščiausiosios Rados tinklapis

## Šaltiniai
Regbio klubas Ąžuolas

**Kauno regbio klubas Ąžuolas** – regbio klubas iš Kauno. Klubo prezidentas Vytautas Vasilenko, treneris Giedrius Narakas. 

Tarp 2015-2019 m. buvo **Kauno Žalgirio** klubo struktūros dalimi ir vadinosi **RK Žalgiris**. Po to susigrąžino **RK Ąžuolo** pavadinimą.

## Pasiekimai

* Lietuvos regbio čempionatas: 2 vieta: 1993, 2012, 2013; 3 vieta: 1992, 2009, 2010
 
## Nuorodos
* Tinklalapis

## Šaltiniai
Vydūno alėja

**Vydūno alėja** – alėja esanti Kaune, Žaliakalnyje tarp Radvilėnų pl. ir K. Petrausko gatvių, ribojasi su Ąžuolyno parku. Alėjai suteiktas Vydūno vardas. Alėjoje įsikūrę KTU bendrabučiai. 


Vaizdas:A. ir P. Galaunių namai Vydūno al. 2 Kaune.JPG|A. ir P. Galaunių namai Vydūno al. 2
Kauno baltarusių kultūros ir švietimo draugija

**Kauno baltarusių kultūros ir švietimo draugija** () – baltarusių tautybės žmonių draugija, veikusi Kaune 1932-1935 metais. Draugijos tikslas buvo vienyti Kauno ir miesto apylinkėse gyvenančius baltarusius, organizuoti kultūrinius renginius. 1933 m. draugijai priklausė apie 1000 žmonių, turėjo savo filialus Alytuje, Merkinėje, Zarasuose ir Ukmergėje. Draugijai vadovo buvo M. Matačius, K. Pleskačevskaja, Simonas Jakaviukas. Draugijos būstinė buvo M. Matačiaus namuose J. Kraševskio g. 34. Draugija suorganizavo apie 30 spektaklių Kaune ir 10 kituose miestuose. 1917-1918 m. Kaune veikė Kauno baltarusių draugija.

## Literatūra

* Васілеўскі, Ю. Р. Беларускае культурна-асветнае таварыства / Ю. Р. Васілеўскі // Энцыклапедыя гісторыі Беларусі. У 6 т. Т. 1: А – Беліца / Беларус. Энцыкл.; Рэдкал.: М. В. Біч і інш.; Прадм. М. Ткачова; Маст. Э. Э. Жакевіч. – Мн.: БелЭн, 1993. – 494 с., [8] к.: іл. ISBN 5-85700-074-2. – С. 355.
Teresė Nekrošaitė

**Teresė Nekrošaitė** (1961 m. spalio 19 d. Bitvane, Lietuvos TSR) – lengvaatletė, ieties metikė, trenerė, 1992 m. Barselonos olimpiados dalyvė (18 vieta: 58.28 m) ir 1993 m. Pasaulio lengvosios atletikos čempionato dalyvė (12 vieta: 61.02 m). Treniruoja metikę Indrę Jakubaitytę.

## Nuorodos

* Profilis www.sports-reference.com
Darsūniškio mūšis

**Darsūniškio mūšis** () – mūšis, įvykęs Darsūniškio apylinkėse 1702 m. kovo 24 d. Šiaurės karo metu tarp Švedijos ir jungtinės ATR ir Saksonijos Elektorato kariuomenės.

1701-1702 m. švedams užėmus Kuršą, šie toliau puolė į pietus, siekdami susilpninti ATR kariuomenę prieš kovas su Rusijos imperija. Kovo 22 d. švedai iš užimto Kauno pajudėjo link Darsūniškio palei Nemuną, 110 žmonių būriui vadovavo Alexander Hummerhielm. 

Šiam būriui priartėjus prie Darsūniškio, negausią švedų kavaleriją pasitiko apie 6 000 ATR ir Saksonijos karių, kurie netikėtai užpuolę švedų dalinį, šiuos lengvai sutriuškino. Kitam iš Kauno pajudėjusiam 130 žmonių būriui vadovavo Gustaf Henrik Siegroth, kuris Darsūniškį pasiekė kiek vėliau ir buvo taip pat netikėtai užpultas, tačiau po 6 valandų kovos atsilaikė ir su nemažais nuostoliais grįžo į Kauną. 

Po šio mūšio Švedijos karalius Karolis XII galutinai apsisprendė sutriuškinti ATR ir nuversti nuo sosto Augustą II.

## Literatūra
* Grimberg & Uddgren, Carl & Hugo (1914). Svenska krigarbragder (in Swedish). Norstedt Förlag. Stockholm.
* The Military History of Charles XII, King of Sweden, Volume 1, Gustavus Adlerfeld, Carl Maximilian Emanuel Adlerfelt, Henry Fielding (1740). J. and P. Knapton. pp 121–124.
* Sjöström, Oskar (2008). Fraustadt 1706. Ett fält färgat rött (švediškai). Lund: Historiska Media. ISBN 978-91-85507-90-0.

## Išnašos
Yiannis Dimitras

**Yiannis Dimitras** (; g. 1954 m. Kerkyra) – graikų dainininkas ir kompozitorius.

Yiannis muzikinę karjerą pradėjo aštunto dešimtmečio viduryje. 1978 metais jis išleido debiutinį albumą.

1981 metais atlikėjas dalyvavo 1981 m. „Eurovizijos“ dainų konkurse su savo paties sukurta daina „Fegari kalokerino“ () ir jame su 55 taškais užėmė aštuntą vietą.

## Diskografija
* *Ερανα* (1978)
* *Φεγγάρι καλοκαιρινό* (1981)
* *Κάποιες νύχτες* (2007)

## Nuorodos
* Daina ''Fegari kalokerino''

|-
Nova Sulė

**Nova Sulė** (; ) – miestas Liubušo vaivadijoje, vakarų Lenkijoje. Nova Sulės apskrities administracinis centras. Per miestą teka Odra. Nutolęs 22 km į pietryčius nuo Zeliona Guros. 40 369 gyventojai (2011 m. duomenys).

## Istorija
Gyvenvietė, priklausiusi Bohemijos karalystei, minima nuo XIV a. 1585 m. dokumente paminėta gyvenvietė, vadinta *Neusalzburg*, vėliau pavadinimas pakeistas į *Neusalz*. 1592 m. pastatytas prekybinis uostas. 1591–1597 m. statyta protestantų šv. Mykolo bažnyčia, kuri 1654 m. pertvarkyta į Romos katalikų. 1742 m. okupuotas Prūsijos karalystės. Karalius Frydrichas II 1743 m. spalio 9 d. suteikė miesto teisės.

XIX a. pastatyti lino ir plieno fabrikai. 1871 m. geležinkelio bėgiais sujungtas su likusia Silezija. Tais pačiais metais tapo Vokietijos imperijos dalimi. 1897 m. spalio 11 d. prasidėjo uosto plėtros ir modernizavimo darbai. 1919 m. tapo Prūsijos (Žemutinės Silezijos provincijos) dalimi.
Rydultovai

**Rydultovai** (; ) – miestas Vodzislavo apskrityje, Silezijos vaivadijoje, pietų Lenkijoje. Įsikūręs pietvakarinėje Silezijos aukštumoje, Rybniko plynaukštėje, Osvencimo-Racibužo slėnyje, 311 m virš jūros lygio. 21 928 gyventojai (2012 m. duomenys).

Svarbus anglies kasyklos centras.

## Istorija
Pirmą kartą paminėtas 1228 m.

## Miestų partnerystė
*  Hvidovrė
*  Orlova
*  Rekenas
Žaros

**Žãros**  (; ; ) – miestas vakarų Lenkijoje, Žarų apskrities administracinis centras. Nuo 1999 m. priklauso Liubušo vaivadijai. 1975–1998 m. buvo Zeliona Guros vaivadijoje. 39 365 gyventojai (2011 m. duomenys). Įsikūrusios rytinėje istorinėje Žemutinės Lužicos regiono dalyje, tarp dviejų Odros intakų: Bobro ir Neisės. Vienas didžiausių pietinės Lužicos regiono ekonomikos ir turizmo centrų. Neoficiali regiono sostinė.

## Istorija

Gyvenvietė įkurta priešistoriniais laikais. Manoma, kad gyvenvietės pavadinimas kilęs iš mažos Polabės slavų genties. Rašytiniuose šaltiniuose pirmą kartą paminėta 1007 m. Tietmaro iš Merseburgo kronikose. Įkurtas apie 1030 m. Imperatoriaus Konrado II. 1260 m. suteiktos Magdeburgo teisės.

Iki 1364 m. miestas priklausė Silezijos kunigaikščiams, vėliau Karolis IV Liuksemburgietis miestą kartu su visu Žemutinės Lužicos regionu, prijungė prie Bohomijos karūnos žemių.

## Galerija

Zary1 (js).jpg|Rūmai Žaruose
SM_Żary_Kościół_Najświętszego_Serca_Pana_Jezusa_2019.jpg|Švč. Jėzaus Širdies bažnyčia
Town hall in Zary (5).jpg|Rotušė
Zary station.jpg|Traukinių stotis


## Šaltiniai
Mūšis dėl Britanijos (filmas)

**Mūšis dėl Britanijos** () – režisieriaus Gajaus Hamiltono karinis filmas apie 1940 m. vasarą vykusius oro mūšius, kurių metų Nacių Vokietijos karinės oro pajėgos siekė įgyti pranašumą prieš Didžiąją Britaniją ir sudaryti sąlygas sausumos pajėgoms išsilaipinti britų salose.

## Pagrindiniai aktoriai
: *Aktorius – vaidmuo*
* Michael Caine – Kanfildas
* Trewor Howard – vicemaršalas Keitas Parkas
* Curd Jurgens – baronas fon Richteris
* Ian McShane – seržantas Endis
* Laurence Olivier – seras Hju Daudingas
* Christopher Plummer – Kolina Harvis 
* Susannah York – Megė Harvej

## Turinys

1940–ieji metai. Nacistinė Vokietija viešpatauja visoje Europoje ir dabar jos žvilgsnis nukrypsta į Didžiąją Britaniją. Planuojama operacija „Jūrų liūtas“, kurios tikslas – vokiečių kariuomenės įsilaipinimas britų salose. Tam, kad numatyta operacija būtų sėkminga, vokiečiams būtina įgyti pranašumą ore. Prasideda didžiausias iki tol istorijoje oro mūšis...

## Apdovanojimai
* BAFTA (nominacija) – geriausia muzika
Vaizdo kraštinių santykis

**Vaizdo kraštinių santykis** apibūdina proporcingą santykį tarp vaizdo pločio ir aukščio. Jis nurodo ekrano vaizdo raišką, vaizdo įrašo kadrų dažnį ir pagrindines technines charakteristikas.

Paprastai vaizdo santykis išreiškiamas dvejais skaičiais, atskirtais dvitaškiu, pvz., *16:9*; pirmas skaičius nusako plotį. Kine filmai gali būti rodomi keliais skirtingais vaizdo santykiais, tuo tarpu televizijoje tėra du formatai 4:3 (praktiškai nebenaudojamas) ir 16:9 (arba 1,78:1), pastarasis dar taip pat naudojamas HD vaizdo įrašams įrašyti.

## Įprastiniai vaizdo kraštinių santykiai

### Televizija
* 4:3 (tradicinė televizija)
* 16:9 (plačiaekranė televizija)
* 21:9 (plačiaekranė televizija)

### Kinas
* 16:9
* 2,39:1
* 1,85:1 (plačiaekraniai kino ekranai Amerikoje)

### (Skaitmeninė) fotografija
* 1:1 (vidutinio formato 6x6 cm fotojuostos ritė)
* 5:4 (plokščia juosta (didelio formato vaizdo kameros))
* 4:3 (dauguma kompaktiškų fotoaparatų)
* 3:2 (skaitmeniniai veidrodiniai fotoaparatai, 135 formato fotojuosta (36 × 24 mm))
* 16:9

## Palyginimai

* Du tos pačios įstrižainės vaizdo kraštinių santykiai:

* Du tos pačios raiškos vaizdo kraštinių santykiai:

* Du to paties aukščio vaizdo kraštinių santykiai:

* Du to paties pločio vaizdo kraštinių santykiai:

## Išnašos
Novi fosili

**„Novi fosili“** – Kroatijos pop muzikos grupė, populiari buvusioje Jugoslavijoje.

„Novi fosili“ buvo įkurta 1969 metais. Pirmojo grupės pasisekimo sulaukė 1976 metais, kai prie grupės prisijungė kompozitorius Rajko Dujmić. Tais pačiais metais kolektyvas dalyvavo Splito festivalyje su daina „Diridonda“, kuri sulaukė didelės sėkmės. Vėlesniais metais „Novi fosili“ pelnė daugybė apdovanojimų beveik visuose šalies festivaliuose bei buvo įvertinti tarptautiniuose konkursuose Drezdene ir Bratislavoje.

1987 metais kolektyvas atstovavo Jugoslavijai 1987 m. „Eurovizijos“ dainų konkurse. Daina „Ja sam za ples“ () komisijos buvo įvertinta labai aukštai – 92 taškai garantavo vietą aukščiausiame penketuke, kuriame užimta galutinė 4 vieta. „Ja sam za ples“ kaip singlas buvo išleistas devyniose Europos šalyse.

Iki šiol grupė (su keliais pasikeitimais) dirba drauge; yra išleidusi 20 albumų, iš kurių paskutinis pasirodė 2005 metais.

## Diskografija
* *Novi fosili* – 1974
* *Da te ne volim* – 1978
* *Nedovršene priče* – 1980
* *Budi uvijek blizu* – 1981
* *Hitovi sa singl ploča* – 1981
* *Za djecu i odrasle* – 1982
* *Poslije svega* – 1983
* *Volim te od 9 do 2 i drugi veliki hitovi* – 1983
* *Tvoje i moje godine* – 1985
* *Za dobra stara vremena* – 1986
* *Dijete sreće* – 1987
* *Poziv na ples* – 1987
* *Nebeske kočije* – 1988
* *Obriši suze, generacijo* – 1989
* *Djeca ljubavi* – 1990
* *Bijele suze padaju na grad* – 1997
* *Ljubav koja nema kraj* – 1998
* *Jesen* – 1999
* *Za dobra stara vremena (kompilacija)* (su Srebrna krila) – 2001
* *Za dobra stara vremena (kompilacija)* – 2005

## Nuorodos
* Novi fosili svetainėje *discogs.com*

|-
Standartinės raiškos televizija

**Standartinės raiškos televizija** (**SDTV**) – televizijos sistema, kurios naudojama vaizdo raiška nepriskiriama nei raiškiajai televizijai (1080i, 1080p, 1440p, 4K UHDTV ir 8K UHD), nei padidintos raiškos televizijai (EDTV 480p). Du plačiausiai paplitę SDTV signalų tipai yra 576i (PAL ir SECAM) ir 480i (NTSC). Standartinė raiškioji televizija pasižymi šiek tiek aukštesne raiška nei analoginė televizija. SDTV yra skaitmeninės televizijos atmaina, todėl transliuojama skaitmeniniais signalais.

## Techniniai parametrai
Remiantis ATSC standartais, SDTV gali būti transliuojama trejais skirtingais būdais. Pirmuoju būdu transliuojamo vaizdo kraštinių santykis lygus 16:9, o vaizdo raiška – 704x480 taškų. Antruoju – 4:3 vaizdo santykis ir 704x480 taškų raiška. Trečiuoju – 4:3 vaizdo santykis ir 640x480 taškų raiška. Kadrų dažnis atitinkamai lygus 24, 30, 60 kadrų per sekundę.

### Privalumai
SDTV pasižymi kiek aukštesne raiška nei analoginė televizija todėl, kad ji yra atsparesnė triukšmui ir trikdžiams. Taip pat garso kokybė yra pranašesnė. Kadangi SDTV transliuojama skaitmeniniais signalais, ja galima transliuoti ne tik įprastą analoginės TV turinį, bet ir raiškiosios TV programas (aišku prastesne raiška). Taip pat dėl to ji turi ir kitokių funkcijų, pvz., daugiafunkcinį režimą, elektroninį programų gidą.

## Šaltiniai
Padidintos raiškos televizija

**Padidintos raiškos televizija** (**EDTV**) – televizijos tipas, gebantis atvaizduoti aukštesnės raiškos vaizdą negu standartinės raiškos televizija (SDTV), bet ne tokios aukštos raiškos kaip raiškioji televizija (HDTV). Tai skaitmeninės televizijos atmaina, transliuojama skaitmeniniais signalais.

Du plačiausiai paplitę EDTV signalų tipai yra 480p (NTSC-HQ) ir 576p (PAL).

## Techniniai parametrai
EDTV transliacijos reikalauja mažesnio dažnių juostos pločio negu HDTV, todėl TV stotys gali transliuoti kelias EDTV programas vienu metu. Kaip ir SDTV, EDTV signalai yra transliuojami be kvadratinių pikselių. Kadangi 4:3 ir 16:9 vaizdo santykio transliacijose naudojamas toks pats horizontalių pikselių skaičius, 16:9 režimas kartais įvardijamas anamorfiniu plačiaekraniu režimu. Daugumoje EDTV palaikančių ekranų naudojami kvadratiniai pikseliai, tokiu būdu išgaunant 852 × 480 raiškos vaizdą. Bet kadangi transliacijose nenaudojamas toks pikselių skaičiavimo būdas, ekranuose vaizdo mastelis visada yra automatiškai pakeičiamas. Vienintelis šaltinis, iš kurio galima gauti 852 × 480 raiškos vaizdo įrašų, yra internetas, pvz., internetinė parduotuvė „iTunes“, bei keletas kompiuterinių žaidimų. Priešingai nei 1080i ir SDTV formatai, ekranai su laipsnišku kadrų dažniu (pvz., plazminiai ekranai arba LCD) gali rodyti EDTV vaizdą be būtinybės rodyti pakaitomis. Dėl to pasitaiko mažiau judesių artefaktų. Tačiau norint tai pasiekti, dauguma tokių ekranų reikalauja, jog vaizdas būtų transliuojamas padvigubintu kadrų dažniu (t. y. nuo 25 iki 50 ir nuo 30 iki 60), kad būtų išvengta dėl judesių atsirandančių mirgėjimų.
Šakoriai

**Šakoriai** () – išnykusi Šiaurės Amerikos indėnų gentis, priskiriama Pietryčių miškų indėnams. Manoma, kad jie buvo sijai, artimi enams ir *sissipahaw*. 

Rašytiniuose šaltiniuose juos pirmą kartą paminėjo *Yardley* 1654 m., aprašęs vedlio tuskaroro pasakojimą apie *Cacores* gentį, kuri, būdama mažesnė, gebėdavo įsiveržti į tuskarorų žemes. Šakorių kaimai buvo apie dabartinį Hilsborą (Š. Karolina), *Eno* ir *Shocco* upių pakrantėse.

## Kultūra
Apie šakorius mažai kas žinoma, bet turimos žinios rodo, kad nuo aplinkinių genčių jie skyrėsi keliais pastebimais bruožais:
* Vigvamai paprastai būdavo daromi perpinant medelius ir šakas, o po to padengiant dumblu ar moliu. Kitos gentys vigvamus dengdavo žieve. Tuo šakorių būstai buvo panašūs į kvapavų (*Quapaw*) iš Arkanzaso būstus. 
* Kaimų centruose vyrai žaisdavo specifinį žaidimą, galbūt panašų į *chunkey*, kurį būdingas piečiau ir vakaruose gyvenusioms gentims.

## Kalba
Šakoriai buvo susiję su kitomis sijų gentimis (*sissipahaw*) ir enais, manoma, kad jie visi kalbėjo ta pačia sijų kalba. Diskutuojama, ar šakoriai, enai ir *sissipahaw* buvo trys skirtingos gentys ar vienos genties dalys (). Vėliau šios trys grupės, net jei ir buvo trys atskiros, susiliejo su kitomis gentimis. Po susiliejimo su kitomis gentimis dialektas išliko bent iki 1743 m., kada enai dar atsispyrė asimiliacijai į kataubų gentį.

## Istorija
Genties kilmė nėra aiški. Manoma, kad šakoriai, kaip ir daug kitų regiono genčių, susivienijo prieš anglų kolonistus Jamasių kare (*Yamasee War*; 1715–1717 m.). Šakorių palikuonys gali būti aptikti kataubų ir saponių gentyse. Šakorių genties šiais laikais jau nėra.

## Nuorodos
Carol Rich

**Carol Rich** (tikrasis vardas *Anne-Lyse Caille*; g. 1962 m. vasario 15 d. Vilorsonene, Fribūro kantonas) – Šveicarijos dainininkė.

Baigusi klasikinį dainavimą Fribūro konservatorijoje, muzikinę karjerą Carol Rich pradėjo atlikdama populiariosios muzikos kūrinius ir jau 1984 metais pirmą kartą pasirodė Šveicarijos „Eurovizijos“ atrankoje, kur su daina „Tokyo-boy“ užėmė septintą vietą.

Carol Rich į atrankas grįžo 1987 metais, šį kartą sėkmingai. Atlikėjos atliktas kūrinys „Moitié, moitié“ buvo pasirinktas Šveicarijos daina 32-ajame Eurovizijos konkurse, įvykusiame 1987 m. gegužės 9 dieną Briuselyje. Nors „Moitié, moitié“ konkurse buvo atliktas paskutiniuoju – 22 numeriu, tačiau daina nebuvo pakankamai įsimintina komisijos, konkurse atlikėja užėmė 17 vietą iš 22. 1991 metais Carol Rich Šveicarijos „Eurovizijos“ nacionaliniame finale su kūriniu „Donner la main“ liko ketvirtoje vietoje.

1990-aisiais Carol Rich persikėlė į Paryžių, kuriam laikui padariusi karjeros pertrauką, tame laikotarpyje susilaukė dviejų vaikų. Į sceną atlikėja sugrįžo 1999 metais, o nuo 2000-ųjų Carol Rich išleido penkis albumus.

## Diskografija
* 1990: *Longs les Jours*
* 2000: *Veux-tu vivre avec moi*
* 2003: *Adieu l’Armailli!* (su Patrick Menoud)
* 2006: *Si c'était à revivre*
* 2011: *La Grand-Maman*
* 2012: *Country Pop*

## Nuorodos
* Oficiali svetainė 

|-
Europos Sąjungos ramsčiai

**Europos Sąjungos ramsčiai** – Europos Sąjungos struktūros sudedamosios dalys, ją sudariusios 1993–2009 m.

## Sandara

Pagrindinis/pirmasis ramstis – Europos Bendrijos, apimančios bendrosios rinkos, pinigų sąjungos, bendrosios žemės ūkio politikos, struktūrinės politikos ir kitus ekonominės integracijos reikalus.

Antrasis ramstis – bendra užsienio ir saugumo politika.

Trečiasis ramstis – bendradarbiavimas teisingumo ir vidaus reikalų srityse.

## Istorija

Ramsčiai sukurti Mastrichto sutartimi 1993 m.

1999 m., įsigaliojus Amsterdamo sutarčiai, dalis trečiojo ramsčio kompetencijų (migracijos, teisinio bendradarbiavimo) perkelta į pirmąjį.

2009 m., įsigaliojus Lisabonos sutarčiai, ramsčiai buvo panaikinti.

## Šaltiniai
Majoras Dandis (filmas)

**Majoras Dandis** () – 1965 m. JAV sukurtas karinis vesternas.

## Pagrindiniai aktoriai
: *Aktorius – vaidmuo*
* Charlton Heston – majoras Eimosas Čarlzas Dandis
* Richard Harris – kapitonas Bendžaminas Tairenas
* Jim Hutton – leitenantas Grehemas
* James Coburn – Samuelis Potsas
* Senta Berger – Tereza Santjago
* Mario Adorf – seržantas Gomezas
* Warren Oates – O. V. Hedlis

## Turinys

Majoras Dandis  po nesėkmės, patirtos vadovaujant būriui JAV pilietiniame kare, priverstas saugoti konfederatų armijos belaisvius stovykloje netoli Meksikos sienos. Po to, kai gretimą rančą užpuola indėnai apačiai, Dandis nusprendžia, kad tai jo šansas susigrąžinti savo prarastą vardą. Surinkęs būrį iš savo pavaldinių, taip pat konfederatų belaisvių, jis pradeda persekioti indėnus. Konfederatams vadovauti imasi buvęs Dandžio bičiulis, vėliau tapęs priešu – kapitonas Tairenas, kuris neslepia, kad ketina padėti Dandžiui tik kol nebus sučiupti indėnai.

Būrys persikelia į Meksikos teritoriją, kur jiems tenka susidurti ne tik su indėnais, bet ir čia esančia prancūzų kariuomene...
Skaitmeninė antžeminė televizija

**Skaitmeninė antžeminė televizija** (, DVB-T) – antžeminiais tinklais transliuojamos skaitmeninės televizijos standartas, užtikrinantis daug geresnę vaizdo ir garso kokybę (MPEG-2 ar MPEG-4 vaizdo glaudinimo standartai) nei įprastinė analoginė TV. Jau daugelyje Europos šalių naudojamas DVB-T formatas antžeminiais tinklais transliuojamai televizijai. Norint žiūrėti kabelinę skaitmeninę televiziją, būtinas tam pritaikytas televizorius arba DVB-T formato TV priedėlis. TV stotys skaitmeninius signalus transliuoja itin aukštu dažniu (UHF) naudodamos OFDM moduliaciją.
Šajenų kalba

**Šajenų kalba** (*Tsėhésenėstsestȯtse*) – indėnų kalba, vartojama šajenų. Priklauso algonkinų kalbų šakai. Kalbančiųjų skaičius – ~2100 žmonių (mažiau nei pusė visų šajenų tautybės žmonių). Vartojama šiaurės šajenų rezervacijoje Montanoje (1700 kalbėtojų) ir Oklahomoje gyvenančių šajenų (400 kalbėtojų). Ši kalba laikoma sparčiai nykstančia ir atsidūrusia netoli išnykimo ribos. Dauguma kalbančiųjų yra vyresnio amžiaus žmonės.

Šajenų kalbos mokoma Chief Dull Knife koledže (Leim Dyras, Montana), Pietvakarių Oklahomos valstybiniame universitete, Vatongos aukštojoje mokykloje (Vatonga, Oklahoma).

Šajenų kalba turi 3 balsius (a, e, o), kurie gali būti ištarti trimis tonais. Turi negausią priebalsių sistemą. Ortografijoje naudojama vos 14 ženklų.

Kalba turi 4 gramatinius asmenis, 2 skaičius, gyvąją ir negyvąją gimines, daugiskaitos pirmas asmuo būna inkliuzyvinis (*mes drauge su tavimi*) ir ekskliuzyvinis (*mes be tavęs*).

Pirmieji šajenų kalbą užrašė ir sudarė žodynus menonitų misionieriai 1916 m.

Kaip ir lietuvių, šajenų kalba turi raidę ė, kuri šiaip jau pasaulio rašyboje labai reta. Tačiau ši raidė šajenų kalboje tariama kitaip. Ji žymi šnabždamąjį balsį, kuris tariamas daugmaž „pašnibždomis“, kuomet kitos žodžio dalys tariamos įprastu garsumu. Tai kiek panašu į u japoniškų žodžių As**u**ka arba Sats**u**ki tarime. Šie šnabždamieji balsiai šajenų kalboje visi žymimi tašku virš raidės, taigi ir e.

## Nuorodos
* 

## Šaltiniai
Hemingvėjus ir Gelhorn

**Hemingvėjus ir Gelhorn** () – 2012 m. kompanijos HBO sukurta, 2 Auksiniams gaubliams ir 13 Emmy nominuota bei 2 šiuos apdovanojimus pelniusi biografinė televizijos drama.

## Pagrindiniai aktoriai
: *Aktorius – vaidmuo*
* Nicole Kidman – Marta Gelhorn
* Clive Oven – Ernestas Hemingvėjus
* David Strathairn – Džonas dos Pasos
* Rodrigo Santoro – Pako Zara
* Molly Parker – Paulina Hemingvėj
* Tony Shalhoub – Michailas Koltsovas
* Santiago Cabrera – Robertas Kapa

## Turinys

Filme pasakojama apie vieną žymiausių Amerikos rašytojų porų – Ernestą Hemingvėjų ir Martą Gelhorn, kurių pažintis prasidėjo 1936 m. viename iš Kei Vesto barų. Vėliau jiedu susitiko Ispanijoje, kur vyko pilietinis karas, ir tapo meilužiais, nepaisant to, kad Hemingvėjus buvo  vedęs. 1940 m. Hemingvėjus išsiskyrė su antrąja žmona Paulina ir jiedu susituokė, tačiau po 5 metų Marta pareikalavo skyrybų.

## Pagrindiniai apdovanojimai
* Auksinis gaublys (nominacija) – geriausias TV arba mini serialo aktorius (Clive Oven)
* Auksinis gaublys (nominacija) – geriausia TV arba mini serialo aktorė (Nicole Kidman)
* Emmy – geriausia muzika
* Emmy – geriausias garsas
* Emmy (nominacija) – geriausia aktorė (Nicole Kidman)
* Emmy (nominacija) – geriausias aktorius (Clive Oven)
* Emmy (nominacija) – geriausias antrojo plano aktorius (David Strathairn)
* Emmy (nominacija) – geriausias režisierius (Philip Kaufman)
* Satelito apdovanojimas (nominacija) – geriausias TV filmas arba mini serialas
* Satelito apdovanojimas (nominacija) – geriausia aktorė (Nicole Kidman)
* Satelito apdovanojimas (nominacija) – geriausias aktorius (Clive Oven)
Apačių kraujas (filmas)

**Apačių kraujas** () – 1975 m. JAV sukurtas vesternas.

## Pagrindiniai aktoriai
: *Aktorius – vaidmuo*
* Dewitt Lee – Semas Glasas
* Ray Danton
* Troy Narborn
* Diane Taylor
* Eva Kovacs
* Jason Clark

## Turinys

Laukiniuose Vakaruose vieną iš armijos kareivių, užpultas ir sužalotas lokio, paliekamas mirti. Vis dėlto jam pavyksta išgyventi ir kareivis pradeda vytis savo būrį. Tuo metu vėl pažeidžiama taika tarp baltaodžių ir indėnų, ir apačių gentis išsiruošia į žygį. Atsidūręs pačiame įvykių sūkuryje, kareivis turi tik vieną galimybę išsigelbėti – pasiekti fortą anksčiau, negu indėnai jį sugaus...
Bluberis (filmas)

**Bluberis** arba **Maiko Bluberio nuotykiai** () – prancūzų režisieriaus Jano Kouneno 2004 m. sukurtas psichodelinis vesternas pagal Jean Giraud (Moebius) ir Jean-Michel Charlier komiksus.

## Pagrindiniai aktoriai
: *Aktorius – vaidmuo*
* Vincent Cassel – Maikas Bluberis
* Juliette Lewis – Marija Salivan
* Michael Madsen – Volesas Sebastjanas Blauntas
* Temuera Marrison – Runis
* Ernest Borgnine – Krintanti Žvaigždė
* Hugh O‘Connor – jaunas Maikas Bluberis
* Nicole Hiltz – Lola
* Kateri Walker – Kateri
* Tcheky Karyo – dėdė 

## Turinys

Jaunystėje Maikas Bluberis su tėvais atvyko į Palomito miestelį, kur augo auklėjamas savo dėdės. Kartą jis nutarė apsilankyti viešuosiuose namuose ir čia įsimylėjo merginą vardu Kateri. Deja, dėl šios jam teko susigrumti su žinomu banditu Blauntu. Mergina žuvo, o sužeistas Maikas buvo priverstas sprukti. Netrukus jaunuolį surado indėnai, kurie pasiėmė jį pas save, naudodami šamaniškas apeigas išgydė ir vėliau užaugino.

Grįžęs į Palomitą, Maikas tapo jo šerifu, kovojo su nusikaltėliais ir stengėsi žiūrėti, kad niekas nedrumstų netoliese gyvenančių indėnų ramybės. Vis dėlto praeitis netruko sugrįžti, kai miestelio apylinkėse vėl pasirodė Volesas Blauntas ir jo gauja, ieškantys labio pagal seną žemėlapį...
Zacharijus (filmas)

**Zacharijus** () – 1971 m. JAV sukurtas komiškas muzikinis vesternas, sukurtas laisvai interpretuojant Hermann Hesse knygą „Siddhartha“. Juostos kūrėjai – „Firesign Theatre“ komikų trupė, o pats filmas – pirmasis ir turbūt vienintelis „elektrinis“ vesternas kino istorijoje.

## Pagrindiniai aktoriai
: *Aktorius – vaidmuo*
* John Rubinstein – Zacharijus
* Don Johnson – Metju
* Patricia Quinn – Gražioji Žvaigždė
* grupė „County Joe and the Fish“

## Turinys

Gauja nusikaltėlių, grojančių roko muziką Laukiniuose Vakaruose (!) ir plėšiančia bankus, susižavi 2 jaunuoliai: Zacharijus ir Metju. Prisidėję prie gaujos, jie netrukus nusprendžia pradėti savo paties „karjeras“. Jie išsisikiria tam, kad po kelerių metų susitiktų vėl ir išsiaiškintų, kuris iš jų yra geresnis ir greitesnis...
Mako Iwamatsu

**Mako (Makoto) Ivamacu** (; g. 1933 m. gruodžio 10 d. – 2006 m. liepos 21 d.) buvo japonų kilmės JAV aktorius ir įgarsintojas. Jis buvo nominuotas daugybei apdovanojimų. Beveik visą savo karjerą vadinosi **Mako** vardu, praleisdamas savo pavardę. Jis taip turi savo žvaigždę Holivudo šlovės alėjoje, adresu 7095 Hollywood Blvd.
 

## Ankstyvieji gyvenimo metai
Mako gimė Kobėje, Japonijoje. Jis buvo rašytojo ir knygų iliustruotojo sūnus. Prasidėjus Antrajam pasauliniam karui jo tėvai tapo politiniai disidentai, jie neturėjo kito pasirinkimo kaip pabėgti į JAV. Po to kai jo tėvai išvyko į JAV, juo rūpinosi jo močiutė. Pasibaigus karui jis taip pat atvyko į JAV. 1949 m. jis įstojo į armiją, o 1950 m. jis gavo JAV pilietybę.
Mano duktė, mano angelas

**Mano duktė, mano angelas** () – 2007 m. Kanadoje sukurta kriminalinė drama. Veiksmas juostoje vyksta esamuoju ir praeities laiku, istorija pasakojama vienu metu kelių asmenų, parodant kiekvieno jų įvykių versijas.

## Siužetas

Natali, po mokslų koledže Monrealyje, grįžta namo atostogų pas tėvus, tačiau atmosfera šeimoje slegianti, tarsi kiekvienas iš šeimos narių turėtų savo paslaptį.

Monrealyje rastas nužudytas pornografinių filmų kūrėjas ir policija imasi tyrimo. Aiškėja, kad keletui dienų iki nusikaltimo internete buvo patalpinta reklama, kurioje nusifilmavusi Natali ketino tiesioginiame eteryje pasimylėti su vaikinu. Šią reklamą pamatė ir jos tėvas Žermenas, mėgstantis naktimis naršyti pornografinius puslapius. Norėdamas sukliudyti filmavimui, jis skubiai išvyksta į Monrealį, tačiau turi tik tris dienas. Jam bando padėti Natali draugė Angelika, tačiau laikas nenumaldomai senka, pornografijos kūrėjai neketina atsisakyti savo planų, kaip ir Natali, sužinojusi apie mieste esantį tėvą ir besitikinti tokiu būdu išsivaduoti iš jo perdėtos globos.

Galiausiai filmavimo rytą režisierius randamas negyvas. Kas tai padarė? Natali, paskutinę akimirką persigalvojusi, tačiau nepajėgusi perkalbėti filmų kūrėjų? Tėvas, neradęs kito būdo užkirsti kelią dukros filmavimuisi pornografijoje? O galbūt kažkas kitas?

## Pagrindiniai aktoriai
: *Aktorius – vaidmuo*
* Michel Cote – Žermenas Dagenas
* Karine Vanasse – Natali Dagen
* Dominique Leduc – Džoan Dagen
* Laurence Leboeuf – Angelika
* Christian Begin
* Pierre-Luc Brillant
* Serge Houde
Bucks Fizz

**„Bucks Fizz“** – britų pop muzikos grupė.

Grupė susikūrė 1981 m. sausį specialiai 1981 m. „Eurovizijos“ konkursui, kolektyvą sudarė keturi vokalistai: Bobby G, Cheryl Baker, Mike Nolan ir Jay Aston. Su kūriniu „Making Your Mind Up“ grupė laimėjo BBC rengiamą atranką „A Song for Europe 1981“, o vėliau ir patį „Eurovizijos“ dainų konkursą. Iš kitų dalyvių išsiskyrė grupės choreografija, per pasirodymą buvo nuplėšti moterų sijonai.

„Making Your Mind Up“ užėmė pirmąją vietą Jungtinės Karalystės singlų tope. Vėliau išleisti singlai „The Land of Make Believe“ (1981) ir „My Camera Never Lies“ (1982) taip pat užėmė pirmąsias vietas šalies topuose.

Po „Bucks Fizz“ išgarsėjimo 1981 metais, grupės sudėtis kiek pasikeitė; Jay Aston paliko grupę 1984 metais ir vietoj jos buvo pakeista Shelley Preston, tačiau po penkerių metų paliko grupę. „Bucks Fizz“ muzikinę veiklą tęsė kaip trio, kol 1993 metais, kai Cheryl Baker paliko grupę, ji buvo pakeista Heidi Manton ir Amanda Swarzc ir kolektyvas vėl tapo kvartetu. 1996 m. narius Mike Nolan ir Amanda Swarzc pakeitė David Van diena ir Karen Logan. Šiandien Bobby G yra vienintelis narys, buvęs nuo grupės gyvavimo pradžios.

## Diskografija
* 1981: *Bucks Fizz*
* 1982: *Are You Ready*
* 1983: *Hand Cut*
* 1983: *Greatest Hits*
* 1984: *I Hear Talk*
* 1986: *Writing on the Wall*
* 1988: *The Story So Far*
* 1991: *Live at Fairfield Halls*
* 2005: *The Ultimate Anthology*
* 2006: *The Lost Masters*
* 2007: *The Very Best of Bucks Fizz*
* 2008: *The Lost Masters 2 – The Final Cut*

## Nuorodos
* Oficiali svetainė 

|-
Ekrano skiriamoji geba

**Ekrano skiriamoji geba**, *raiška, skyra, rezoliucija* – televizoriaus, kompiuterio monitoriaus ir kitokių įrenginių ekrano taškų, telpančių vertikalia ir horizontalia kryptimi, skaičiaus (pikselio) sandauga. Ją nusako formuojamo ekrano taško dydis. Kuo didesnė skiriamoji geba, tuo aiškesnis kontūras, geresnis vaizdo matomumas ekrane.

Paprastai skiriamoji geba išreiškiama pločio ir aukščio vienetų sandauga, kuri užrašoma kaip **plotis × aukštis**, kur vienetai yra pikseliai. Pavyzdžiui, „1024 × 768“ reiškia, kad vaizdo plotis yra 1024 pikselių, o aukštis – 768 pikselių.

## Standartinės ekrano skiriamosios gebos
Ekrano skiriamoji geba priklauso nuo gaminamų ekranų standartų. Žemiau esančioje lentelėje pateikti esami standartai ir susijusios skiriamosios gebos.

*WXGA standarto skiriamosios gebos šiek tiek skiriasi priklausomai nuo kraštinių santykio

## Šaltiniai
Policės

**Policės** (; ; kašub. ir pomer. *Pòlice*) – miestas Vakarų Pamario vaivadijoje, šiaurės vakarų Lenkijoje. Policių apskrities administracinis centras.

Per miestą teka Odra, kuri estuarijoje įteka į Ščecino įlanką. Nutolęs 15 km į šiaurę nuo Ščecino centro. 33 625 gyventojų (2014 m. duomenys). Miesto autobusų tinklas su Ščecino miestu. Jūrų uostas ir upių uostas.

## Istorija
Pirmą kartą paminėtas 1243 m. 1260 m., Pomeranijos kunigaikštis Barnimas I-sis suteikė miestui Magdeburgo teises. XIII a. pab. tapo Dreikų (*Drake*) šeimos feodu. 1321 m., mirus Otto Drake, miestas tapo priklausomas nuo šalia esančio Ščecino.

Antrojo pasaulinio karo metais mieste veikė stambi aviacinio kuro gamybos įmonė (*Hydrierwerke Pölitz – Aktiengesellschaft*), užėmusi 200 ha plotą. Čia buvo įdarbinti civiliai žmonės, karo belaisviai, konclagerių kaliniai iš nacių Vokietijos užkariautų šalių. Šiems darbuotojams apgyvendinti aplinkui buvo įsteigtos kelios stovyklos, tarp jų ir moterims (Nordlager, Pommernlager, Wohnschiff Bremerhaven, Tobruklager, Wullenweverlager, AEL Hägerwelle ir Štuthofo koncentracijos stovyklos filialas). Skaičiuojama, kad per Antrąjį pasaulinį karą nuo bado, ligų, išsekimo ir kankintojų žiaurumo mirė apie 13 000 žmonių, daugiausia lenkų. Šiuo metu yra muziejus.

## Galerija

Pce Wik SDC16439.JPG|Miesto biblioteka
0905 Port Police ZPL 7.JPG|Policių uostas
0904 K NPNMP Police.JPG|Neogotikinė XIX a. bažnyčia
0901 Kaplica Gotycka Police ZPL.JPG|Gotikinė XV a. koplyčia
Wik 2 police, szpital pam.JPG|Universiteto ligoninė (Ščecino Pamario medicinos universitetas)
Pce Mśc SDC16351.JPG|Memorialinis paminklas 


## Šaltiniai
Vilniaus krašto autonomija

**Vilniaus krašto autonomija** () – nuo 1988 m. lapkričio iki 1991 m. rugpjūčio Vilniaus rajono ir Šalčininkų rajono tarybų bandyta įgyvendinti idėja dėl Vilniaus krašto autonomijos ar atsiskyrimo nuo Lietuvos TSR, o vėliau ir Lietuvos.

## Istorija

Nuo 1988 m. lapkričio Vilniaus ir Šalčininkų rajonų tarybos, vykdydamos TSKP CK sekretoriaus Olego Šenino nurodymus silpninti respublikų opoziciją centrui, ėmėsi organizuoti Vilniaus lenkų teritorinę sritį Lietuvos TSR sudėtyje. 1989 m. gegužės 12 d. Šalčininkuose buvo įsteigta Koordinacinė taryba lenkų nacionalinei autonominei sričiai įkurti, vadovaujama rajono tarybos pirmininko Česlavo Visockio, jos veiklą rėmė Lietuvos lenkų sąjunga.

1989 m. rugsėjo 6 d. Šalčininkų rajono taryba priėmė nutarimą: 

# Paskelbti Šalčininkų rajoną Lenkų nacionaliniu teritoriniu autonominiu rajonu LTSR sudėtyje, kuriame vienodai naudojamos lenkų, rusų ir lietuvių kalbos. 
# Šalčininkų Lenkų nacionalinis teritorinis rajonas išsaugo egzistuojančios Tarybų valdžios struktūras ir socialinį-ekonominį valdymą.

Vilniaus rajono taryba, palaikydama Šalčininkų rajono iniciatyvą, 1990 m. liepos 6 d. pareikalavo lenkų nacionaline valda paskelbti ir šį rajoną. Tarybos pirmininkas Anicetas Brodavskis aiškino susirinkusiems, kad reikia įkurti Lenkų nacionalinę sritį, į kurią įeitų ne tik Vilniaus, Šalčininkų rajonai, bet ir gretimų rajonų apylinkės, kuriose gyvena nemažai lenkų. Tam pritarė Buivydiškių, Nemenčinės, Pabradės, Rukainių, kai kurių kitų apylinkių tarybos. Be to, rugsėjo 19 d. Sniečkaus (dabar Visaginas) gyvenvietės taryba paskelbė, kad ji nepripažįsta nepriklausomos Lietuvos ir vadovausis tik TSRS ir LTSR konstitucijomis.

1990 m. liepos 6 d. AT Prezidiumas sudarė Valstybinę komisiją Rytų Lietuvos problemoms nagrinėti. AT Prezidiumas ne kartą svarstė Rytų Lietuvos reikalus, reikalavo atšaukti Vilniaus ir Šalčininkų rajonų tarybų nutarimus dėl autonomijos. 1990 m. spalio 6 d. šių rajonų, taip pat Trakų, Švenčionių, Širvintų rajonų kai kurių apylinkių atstovai susirinko į suvažiavimą Eišiškėse, kur paskelbė įkuriantys Lenkų nacionalinį teritorinį kraštą Lietuvos sudėtyje. Antruoju darbotvarkės punktu buvo apsvarstytas ir priimtas kreipimasis į Sovietų Sąjungos ir Lietuvos vadovybę, į pasaulio viešąją nuomonę. Jame rašoma, esą 1939 m. spalio 10 d. TSRS ir Lietuvos Respublikos sutartis dėl Vilniaus ir Vilniaus krašto perdavimo Lietuvai yra „brutalus tarptautinės teisės pažeidimas ir buvo sudaryta, neatsižvelgiant į Vilnijos žmonių nuomonę“. Todėl prašė tą sutartį paskelbti negaliojančia, tvirtino, kad būtina surengti referendumą dėl šio krašto apsisprendimo. 

1991 m. rugpjūtį žlugus pučui Maskvoje, Lietuvos Respublikos Aukščiausioji Taryba rugsėjo 4 d. nutarė paleisti Šalčininkų, Vilniaus rajonų ir Sniečkaus (dabar Visaginas) tarybas, įvesti čia tiesioginį valdymą. Svarbiausi autonomijos organizatoriai, pabūgę teismo, pabėgo iš Lietuvos. 1992 m. liepą tiesioginis dviejų rajonų valdymas buvo panaikintas, juose įvyko savivaldybių rinkimai.

## Nuorodos

* 1990–1991 metai: kaip buvo kuriama autonomija 

## Šaltiniai
Draučių žudynės

**Draučių žudynės** – žudynės, įvykusios 1998 m. vasario 15 d. Draučių kaime Širvintų rajone, kurių metu lenkakalbis vietos gyventojas Leonardas Zavistonovičius su savo legaliai turėtais medžiokliniais ginklais (Iž-12, ZKK-601) nužudė 8 vietos lietuvių tautybės gyventojus, o vėliau pats po sunkių sumušimų mirė ligoninėje. Žudynės susilaukė didelio atgarsio Lietuvos žiniasklaidoje, dėl įtariamo tautinio žudynių motyvo ir žudynėms pasirinktos datos prieš pat 80-ųjų Lietuvos nepriklausomybės metinių minėjimą.

Po žudynių kaime liko gyvi tik du žmonės – Antanas Raudeliūnas ir L. Zavistanovičiaus motina Juzefa.

Tragedijai atminti Draučiuose pastatytas tautodailininko, medžio drožėjo Juliano Gridziuškos sukurtas paminklas.

## Aukos
*Jonas Bareika (40)
*Marytė Rutkauskienė
*Leonas Garbatavičius (58)
*Dalia Kalibatienė (48)
*Vilius Kalibatas (17)
*Vanda Raudeliūnienė (66)
*Jadvyga Vrubliauskienė (76)
*Vytautas Vrubliauskas (38)
*Zofija Vrubliauskaitė (42)

## Šaltiniai

## Nuorodos
* Pamišėlio žudynės liudininkų akyse
* Buvo kaimas – ir kaimo nėra...
Pikselis

**Pikselis** (iš  'vaizdas' + *element* 'elementas') – vienas iš daugybės taškų ar vienos spalvos laukelių, kurie, kartu kaip dvimatė matrica, sudaro vaizdą arba visą ekrano turinį. Rastrinėje grafikoje tai mažiausias adresuojamas elementas, turintis tokias charakteristikas kaip spalva ir šviesumas. Pikselio adresą atitinka jo fizinės koordinatės.

Kiekvienas pikselis yra originalaus vaizdo mėginys; paprastai kuo daugiau mėginių, tuo originalus vaizdas atvaizduojamas detaliau. Kiekvieno pikselio ryškumas skiriasi. Spalvoto vaizdo sistemose spalvą paprastai ženklina trys ar keturi ryškumo komponentai, tokie kaip raudona, žalia ir mėlyna arba žydra, purpurinė, geltona ir juoda.

## Taip pat skaitykite

* Skiriamoji geba
* Pikseliai colyje
* Taškai colyje
* Vokselis
* Tekselis (kompiuterinė grafika)

## Šaltiniai
Siksikai

**Siksikai** – indėnų tauta (pirmoji tauta), gyvenanti Pietų Albertoje (Kanada).
Siksikai yra šiauriausi atstovai *Niitsítapi* – genčių, kalbančių juodakojų kalba, priklausančia algonkinų kalboms. .

Pavadinimas *siksiká* kilęs iš juodak. žodžių *sik* 'juodas' + *s* (jungiamasis garsas') + *iká* 'pėda'. Daugiskaitinė forma yra *siksikáwa*.

Europiečių tyrinėtojai, keliavę į vakarus. manoma, pirmiausia sutiko siksikus ir pamanė, kad visi *Niitsítapi* yra juodakojai, nors tai yra ne taip. Dabar keturios *Niitsítapi* tautos (sudarančios Juodakojų konfederaciją) yra:
* *Siksikai*,
* *[[Kainajai]]* (*Káínaa*, *Kainai*), kitaip dar *Kraujo gentis* (),
* *[[Šiauriniai pikaniai]]* (*Aapátohsipikáni*),
* *[[Pietiniai pikaniai]]* (*Aamsskáápipikani*), kitaip *Montanos juodakojai*.
2009 m. siksikų buvo apie 6000 žmonių.

## Gyvenamoji vieta
Siksikų tautos rezervatas Siksika 146, yra už valandos kelio į rytus nuo Kalgario, trys kilometrai į pietus nuo Transkanados plento #1. Rezervato administracinis ir verslo rajonas yra greta *Gleichen* miesto Albertoje.

## Galerija

Image:Chief Crowfoot.jpg|*Sahpo Muxika*, dar žinomas kaip *Varnos koja*, vyriausias siksikų vadas (apie 1885 m.)
Image:Curley bear.jpg|*Garbanotas lokys*, siksikų vadas (1903 m.)
Image:Aatsista-Mahkan-LOC.jpg|Aatsista-Mahkan, kitaip *Bėgantis triušis*, apie 1900 m.


## Nuorodos
ITunes

**iTunes** – multimedijos grotuvas, mediateka, mobiliųjų įrenginių valdymo programa, sukurta bendrovės „Apple“. Ji naudojama garso ir vaizdo rinkmenų siuntimuisi, paleidimui ir tvarkymui asmeniniuose kompiuteriuose su įdiegtomis OS X ir Microsoft Windows operacinėmis sistemomis.

Internetinė parduotuvė iTunes Store taip pat pasiekiama iPod Touch, iPhone ir iPad įrenginiais. Joje naudotojai gali įsigyti ir parsisiųsti muzikos įrašų, muzikinių vaizdo klipų, televizijos laidų, audioknygų, tinklalaidžių turinį, filmų, telefonų skambučių melodijų. Programėlių iPhone, iPad ir iPod Touch įrenginiams galima rasti internetinėje parduotuvėje App Store.
Siksika 146

**Siksika 146** – indėnų rezervatas Pietų Albertoje (Kanada).

Rezervato plotas 696,54 km², jis yra antras pagal dydį indėnų rezervatas Kanadoje (didesnis tik kitas Albertos rezervatas *[[Blood 148]]*). Jis yra 87 km į pietryčius nuo Kalgario. Ribojasi su Vulkano (*Vulcan county*), Vitlando (*Wheatland County*) ir Niuelio (*County of Newell*) apygardos.

Rezervatas yra 857 m virš jūros lygio aukštyje. Pagal 2011 m. surašymo duomenis rezervate buvo 2972 gyventojai. Rezervate yra *[[Blackfoot Crossing]]* (*Juodakojų Brasta*) istorinis parkas.

## Šaltiniai

## Nuorodos
* Map of Siksika 146 at Statcan